તરુણ અને સ્વપ્નિલે પહેલાં સારી લિથિયમ આયન બેટરી ડિઝાઇન કરવાનું વિચાર્યું હતું, પણ પછી સમજાયું કે બેટરી તો ડેવલપ થઈ જશે, પણ પછી એ બેસાડવી કયા વેહિકલમાં? તેમણે પોતે જ આખું ઇ-સ્કૂટર પણ બનાવવાનું નક્કી કર્યું. તરુણ કહે છે, ‘ખરેખર વેલ્યુ ક્રિએશન ત્યારે જ થાય, જ્યારે તમે બિલકુલ સ્ક્રેચથી, છેક પાયાથી કે નવેસરથી જ કશુંક તૈયાર કરો.’ જન્મે મારવાડી અને અમદાવાદમાં મોટા થયેલા તરુણ હળવાશથી કહે છે કે “પૈસા તો ટ્રેડિંગ કરીને પણ કમાઈ શકાય, પણ એમાં ક્રિએશન – સર્જનની મજા નથી. કંઈક નવું સર્જન કરવું વધુ મહત્વનું છે.